VSRS sklep III DoR 114/2014
Datum: 2014-11-07T01:00:00.000+01:00
ecli: ECLI:SI:VSRS:2014:III.DOR.114.2014
opravilna_stevilka_ii_stopnje: VSC Cpg 169/2014
sodisce: Vrhovno sodišče
oddelek: Gospodarski oddelek
podrocje: CIVILNO PROCESNO PRAVO
institut: dopuščena revizija - sprememba tožbe - tožbeni zahtevek

## Jedro

Revizija se dopusti glede vprašanja ali so trditve tožeče stranke v pripravljalni vlogi z dne 24. 9. 2009 izpolnjevale pogoje za zahtevek v smislu 180. člena ZPP.

## Izrek

Predlogu se ugodi in se revizija dopusti glede vprašanja: Ali so trditve tožeče stranke v pripravljalni vlogi z dne 24. 9. 2009 izpolnjevale pogoje za zahtevek v smislu 180. člena ZPP?

## Obrazložitev

1. Sodišče prve stopnje je dovolilo spremembo tožbe, ugotovilo obstoj terjatve tožeče stranke do tožene stranke v višini 78.235,88 EUR z zakonskimi zamudnimi obrestmi, ugotovilo obstoj nasprotne terjatve tožene stranke v višini 35.784,43 EUR z zakonskimi zamudnimi obrestmi, terjatvi pobotalo in toženi stranki naložilo plačilo 42.451,45 EUR z zakonskimi zamudnimi obrestmi.

2. Sodišče druge stopnje je prvostopenjsko sodbo razveljavilo.

3. Zoper sklep sodišča druge stopnje vlaga prva tožnica predlog za dopustitev revizije.

4. Revizijsko sodišče ugotavlja, da so izpolnjeni pogoji za dopustitev revizije iz prvega odstavka 367.a člena Zakona o pravdnem postopku glede pravnega vprašanja, opredeljenega v izreku sklepa. Revizijo je zato v tem obsegu dopustilo.